CELEX: 32014D0173
Language: hr
Date: 2014-03-18 00:00:00
Title: 2014/173/ZVSP: Odluka Političkog i sigurnosnog odbora BiH/21/2014 od 18. ožujka 2014. o imenovanju zapovjednika operacije EU-a za vojnu operaciju Europske unije u Bosni i Hercegovini i stavljanju izvan snage Odluke BiH/17/2011

29.3.2014   
            
            
               HR
            
            
               Službeni list Europske unije
            
            
               L 95/29
            
         ODLUKA POLITIČKOG I SIGURNOSNOG ODBORA BiH/21/2014
   od 18. ožujka 2014.
   o imenovanju zapovjednika operacije EU-a za vojnu operaciju Europske unije u Bosni i Hercegovini i stavljanju izvan snage Odluke BiH/17/2011
   (2014/173/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2004/570/ZVSP od 12. srpnja 2004. o vojnoj operaciji Europske unije u Bosni i Hercegovini (1), a posebno njezin članak 6.,
   budući da:
   
               (1)
            
            
               Vijeće je na temelju članka 6. stavka 1. Zajedničke akcije 2004/570/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika operacije EU-a.
            
         
               (2)
            
            
               Dana 14. siječnja 2011., Politički i sigurnosni odbor donio je odluku BiH/17/2011 (2) o imenovanju zamjenika vrhovnog zapovjednika savezničkih snaga za Europu (DSACEUR) generala Richarda SHIRREFFA zapovjednikom operacije EU-a za vojnu operaciju Europske unije u Bosni i Hercegovini.
            
         
               (3)
            
            
               NATO je odlučio imenovati generala Adriana BRADSHAWA zamjenikom vrhovnog zapovjednika savezničkih snaga za Europu, kao zamjenu za generala Richarda SHIRREFFA. General Adrian BRADSHAW preuzima dužnost 28. ožujka 2014. General Adrian BRADSHAW trebao bi od tog datuma zamijeniti generala Richarda SHIRREFFA i na dužnosti zapovjednika operacije EU-a za vojnu operaciju Europske unije u Bosni i Hercegovini.
            
         
               (4)
            
            
               Odluku BiH/17/2011 trebalo bi stoga staviti izvan snage.
            
         
               (5)
            
            
               U skladu s člankom 5. Protokola br. 22 o stajalištu Danske priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane.
            
         
               (6)
            
            
               12. i 13. prosinca 2002. Europsko vijeće je u Kopenhagenu donijelo deklaraciju u kojoj se navodi da se dogovori „Berlin plus” i njihova provedba primjenjuju samo na one države članice Unije koje su ili članice NATO-a ili stranke u „Partnerstvu za mir” i koje su stoga s NATO-om sklopile bilateralne sigurnosne sporazume,
            
         DONIO JE OVU ODLUKU:
   Članak 1.
   Ovime se general Adrian BRADSHAW od 28. ožujka 2014. imenuje zapovjednikom operacije EU-a za vojnu operaciju Europske unije u Bosni i Hercegovini.
   Članak 2.
   Odluka BiH/17/2011 stavlja se izvan snage.
   Članak 3.
   Ova Odluka stupa na snagu 28. ožujka 2014.
   
      Sastavljeno u Bruxellesu 18. ožujka 2014.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 252, 28.7.2004., str. 10.
   
      (2)  Odluka BiH/17/2011 Političkog i sigurnosnog odbora od 14. siječnja 2011. o imenovanju zapovjednika operacije EU-a za vojnu operaciju Europske unije u Bosni i Hercegovini (SL L 18, 21.1.2011., str. 41.).